**#1/1. LÉPÉS** > AMIKOR A MENEKÜLTEKBŐL KÖLTŐ LESZ

**FEJEZET**

DIÁKOK

3

Miután megnézted a videót és meghallgattad a verset, gondold át az alábbi kérdéseket és készíts jegyzeteket:

Milyen tapasztalatokat és milyen vágyakat fejez ki a költő a versben?

Mi volt az, ami különösen tetszett és amit különösen megindítónak találtam a versben? Ha beszélhetnék a költővel, mit kérdeznék tőle, miről szeretnék többet megtudni?

Ha ezek a költők velünk élnének – milyen tapasztalatokat, milyen tudást, milyen hozzáértést hoznának magukkal, hogyan gazdagítanának bennünket?

Ha egyik napról a másikra arra kényszerítenének, hogy elhagyjam a mostani hazámat, mi hiányozna a legjobban? Mit remélnék az új hazámtól? Mi lenne fontos számomra ahhoz, hogy ott is jól tudjak élni?

***Alternatív kérdés az osztályban lévő menekültekhez vagy migránsokhoz:*** *Miután arra kényszerítettek, hogy elhagyjam hazámat, mi hiányzott legjobban? Mit remélek az új hazámtól? Mi fontos számomra ahhoz, hogy itt is jól tudjak élni?*

**#1/2. LÉPÉS** > MENEKÜLTEK MESÉLIK EL A TÖRTÉNETÜKET

Miután megnézted a videót Hibáról vagy Filimonról, gondold át az alábbi kérdéseket és készíts jegyzeteket:

Milyen különböző érzéseket fejez ki Hiba vagy Filimon?

Milyen érzéseket élek meg, miközben a videót nézem?

Milyen pozitív módon tud hozzájárulni társadalmunkhoz egy olyan menekült, mint Hiba vagy Filimon? Mire lenne szüksége ahhoz, hogy képes legyen hozzájárulni a társadalmunkhoz?

**REFLEXIÓ**

**Képzeld el, hogy el kell menekülnöd hazádból és idegen országban kell élned. Mi lenne az, amit leginkább remélnél az új hazádban élő emberektől?**

***Alternatív kérdés (ha magad is menekült vagy):***

*„Miután megérkeztem új hazámba, mi a legnagyobb reményem az itt élő emberekkel kapcsolatban?”*

**Fényképezz le egy olyan szimbólumot/tárgyat, amely a reményedet testesíti meg!**

**Írj le három konkrét dolgot, amelyet az új hazádban élő embereknek kívánsz!**